  vk.com (Александр Варшавский) Майя Бывальцева Удмуртиысь Александр Поварницын но Ильназ Мухамедзянов биатлонъя Европалэн чемпионатаз мынозы. Йӧскалык сборное пырем спортсменъёсын лыдметэз Россиысь биатлонистъёслэн огазеяськонзылэн сайтаз шараязы. Пиосмуртъёслэн командаязы озьы ик шедизы Антон Бабиков, Василий Томшин, Никита Поршнев, Пётр Пащенко, Михаил Первушин. Нылмуртъёслэн командазы: Анастасия Шевченко, Евгения Буртасова, Наталья Гербулова, Анастасия Гореева, Виктория Сливко, Лариса Куклина, Анастасия Егорова. Ӵошатсконъёс 26-30 толшоре Германиысь Арберын ортчозы: 26-тӥ толшор, 12:15* – нимаз бызьылонъёс, пиосмуртъёс  26-тӥ толшор, 16:00 – нимаз бызьылонъёс, нылмуртъёс  28-тӥ толшор, 12:30 – спринт, пиосмуртъёс  28-тӥ толшор, 16:00 – спринт, нылмуртъёс  29-тӥ толшор, 12:30 – пасьют, пиосмуртъёс  29-тӥ толшор, 15:30 – пасьют, нылмуртёс  30-тӥ толшор, 12:30 – суро эстафета 30-тӥ толшор, 15:30 – сингл-микст  *Москваысь дыръя Ватсалом, Удмуртиысь спортсменъёсты Россиысь дано тренер Виктор Чурин дася. Тодэ вайытом, Можгаысь Ульяна Нигматуллина но Валерия Васнецова Россилэн валтӥсь олипми сборнояз шедизы, Александр Поварницын запасын луоз. Озьы ик Пекинэ куасэн бызьылӥсь Лилия Васильева мыноз. Тегъёс: Удмуртия Спорт Биатлон АлександрПоварницын Россия  